
****

**УТВЪРДИЛ:.............................................**

**ЙОРДАНКА ГЕОРГИЕВА**

**ДИРЕКТОР НА РЦПППО**

**ОБЛАСТ ПЕРНИК**

**Г О Д И Ш Е Н П Л А Н**

**ЗА ДЕЙНОСТТА НА РЦПППО – ОБЛАСТ ПЕРНИК**

**2017/2018**

**І. ПРИОРИТЕТИ В ДЕЙНОСТТА НА ЦЕНТЪРА**

„… образованието е национален приоритет и се гарантира чрез прилагането на

следните принципи :

* ориентираност към интереса и към мотивацията на детето и на ученика, към възрастовите и социалните промени в живота му;
* равен достъп и приобщаване на всяко дете и на всеки ученик;
* равнопоставеност и недопускане на дискриминация“

(чл.3 от Закона за преучилищното и училищното образование)/

**Основна дейност на Центъра**

Изпълнява дейности, свързани с провеждане на държавната политика за подкрепа на процеса на приобщаващото образование.

„приобщаващото образование е процес на осъзнаване, приемане и подкрепа на индивидуалността на всяко дете или ученик. Разнообразието от потребности на всички деца и ученици, чрез активиране и включване на ресурси, насочени към премахване на пречките пред ученето и научаването и. Към създаване на възможности за развитие и участие на децата и учениците във всички аспекти на живота на общността“ / Закона за преучилищното и училищното образование /

**Основни принципи на приобщаващото образование**

* Човек е ценен независимo от неговите способности или от неговите постижения;
* Всяко човешко същество е способно да чувства и да мисли;
* Всяко човешко същество има правото да общува и да бъде чуто;
* Хората се нуждаят един от друг;
* Истинското образование може да се случи единствено чрез истински взаимоотношения;
* Всички хора се нуждаят от подкрепа и приятелско отношение от хора на своята

възраст;

* Прогрес в ученето се постига чрез надграждане на това, което човек може да прави,

а не на това, което не може;

* Различията внасят здравина в отношенията в обществото;
* Сътрудничеството е за предпочитане пред конкуренцията. /Конвенция за правата

на хората с увреждания;

Всички тези принципи на приобщаващото образование са основани на идеята, че

всеки човек заслужава уважение и следователно е длъжен да уважава другите.

**Основни приоритети**

* създаване на приобщаваща образователна и социална среда като най-ефективен

начин за борба с дискриминацията и изключването;

* гарантиране на достъпа до образование за всички деца

**ІІ. ПЛАНИРАНЕ НА ДЕЙНОСТИТЕ**

**1. АДМИНИСТРАТИВНА ДЕЙНОСТ**

* Изготвяне на Списък – Образец 3 за учебната 2017/2018 година.

Срок : 09.10.2017 г.

Отг : Директорът

* Въвеждане на новата задължителната документация за децата и учениците със

специални образователни потребности за началото на учебната година.

Срок : 15.09.2017 г.

Отг : Директорът

* Изработване на годишните планове на ресурсните учители и другите

специалисти с педагогически функции.

Срок: 30.09.2017г.

Отг.: Учителите

* Изготвяне на графици за дейността на ресурсните учители и другите

специалисти с педагогически функции ;

Срок: 03.10.2017 г .

Отг.: Директорът

* Изготвяне на графици за консултации с децата и ученици със специални

образователни потребности и с техните родители;

Срок: 03.10.2017 г.

Отг.: Учителите

* Изграждане на помощни органи и комисии за по-добра организация на учебно-

възпитателната работа и консултативно-терапевтичната дейност;

Срок: 30.09.2017 г.

Отг : Директорът

* Повишаване качеството на осъществяваните дейности чрез : посещения на

занятия, уроци, съвместни методически дейности с учителите от общообразователните училища и детски градини;

Срок: ІІІ.2018 г.

Отг.: Директорът

* Повишаване равнището на усвоените компетентности и подготовка на учениците със специални образователни потребности

Срок : през годината

Отг.: ресурсните учители

**2. ВЪЗПИТАТЕЛНА ДЕЙНОСТ**

* Работа по възпитанието на децата и учениците със специални образователни

потребности да бъде подчинена на гражданското образование и възпитание, на

приобщаването им към общочовешките ценности и подготовката им за пълноценен живот в съвременните обществено-икономически условия.

Срок : през годината.

Отг : ресурсните учители

* Гражданското образование и възпитание да се реализира чрез трите съставни части на учебно-възпитателния процес : учебно съдържание, извънкласни и извънучилищни дейности.

Срок : през годината.

Отг : ресурсните учители

* Гражданско образование и възпитание чрез учебното съдържание :

- В индивидуалните учебни планове и програми на учениците, получаващи допълнителна подкрепа за личностно развитие ресурсните учители, съвместно с учителите по преподавания предмет/класния ръководител да формулират обособените възпитателни цели на методическите единици, съобразно индивидуалните възможности и потребности на децата/учениците.

В представяне на учебния материал учителите да акцентират върху следните промени :

- приобщаване на малките ученици към общоучилищния живот, здравно образование, противодействие срещу проявите на агресивност и насилие, безопасност на движението, действия при бедствия и аварии;

- при по-големите ученици – изграждане на икономическа култура, съобразно индивидуалните възможности, екологично, сексуално възпитание и култура, умения за решаване на конфликти, професионално ориентиране;

Срок : през годината.

Отг : ресурсните учители

**3. КОНСУЛТАТИВНА И ТЕРАПЕВТИЧНА ДЕЙНОСТ**

* Консултативната дейност в РЦПППО – област Перник да се реализира в следните направления :

- консултиране на деца и ученици със специални образователни потребности, обучаващи се в групи и класове;

- консултиране на останалите деца или ученици от групата и класа;

- консултиране на родители на деца и ученици със специални образователни потребности;

- консултиране на директори, учители и педагогически съветници по училища и детски градини;

Срок: по график

Отг: ресурсните учители,

специалистите с пед. функции

* Терапевтичната дейност се осъществява в следните направления :

- терапевтичната психологична дейност с помощта на приложните изкуства, интерактивни методи, дидактични игри, индивидуални и групови беседи с деца, стимулиране на когнитивните процеси при хиперактивност, аутизъм, поведенчески отклонения, психологични проблеми;

- терапевтична логопедична дейност – артикулационна, дихателна и фонационна, двигателна, когнитивна и езикова терапии с деца с вторични езикови нарушения, общо недоразвитие на речта, дизартрия.

Срок: през годината

Отг. : психолозите и логопедите

**4. ДЕЙНОСТ НА РЕГИОНАЛНИЯ ЕКИП ЗА ПОДКРЕПА ЗА ЛИЧНОСТНО**

**РАЗВИТИЕ.**

* Запознаване с новата нормативна база и изготвяне на критерии за проверка и оценка на дейността на екипите за подкрепа за личностно развитие в учебните заведения във връзка с оценяването на индивидуалните потребности на децата и учениците със специални потребности.

Срок: 15.10.2017 г.

Отг.:Координатор РЕПЛР

* Изготвяне на график за проверка на дейността на екипите за подкрепа за личностно развитие в учебните заведения във връзка с оценяването на индивидуалните потребности на децата и учениците със специални потребности в началото на учебната година.

Срок: ноември, 2017 г.

Отг.:Координатор РЕПЛР

* Извършване на оценка на индивидуалните потребности на дете или ученик в учебното заведение, което посещава, при невъзможност за сформиране на училищен екип.

Срок: при подаване на заявление от

директора на учебното заведение.

Отг.: Директорът

* Извършване на повторна оценка на индивидуалните потребности на дете или

ученик в учебното заведение, което посещава, при несъгласие на родителя с направената вече оценка от местния екип.

Срок: при подаване

на заявление

от родителя

Отг.: Директорът

* Насочване на ученици към специални училища (ако са налице нужните основания за това).

Срок: 15.09.2017 г. и

началото на втория срок през 2018 г.

Отг.:Координатор РЕПЛР

* Отлагане на дете от обучението в първи клас за една година, ако има обективни причини за това.

Срок: 30.05.2018г.

Отг.:Координатор РЕПЛР

* Оказване на методическа подкрепа на учебните заведения в областта при осъществяването на процеса на приобщаващото образование.

Срок: по график

Отг.: Директорът

**III. ВЗАИМОДЕЙСТВИЕ С РОДИТЕЛИ И СОЦИАЛНИ ПАРТНЬОРИ**

* За по-пълноценно осъществяване на дейностите на РЦПППО – област Перник е необходимо учителите да установяват ефективни връзки с родителите и обществеността.

- да се провежда разяснителна дейност сред родителите;

- координиране дейността на класните ръководители, учителите по учебни предмети, училищния Екип за подкрепа за личностно развитие с Регионалния екип в Центъра. Запознаване на родителската общност с новостите в организацията на работата, оценяването и обучението на децата със СОП, съгласно новия Закон за предучилищното и училищното

образование.

- да се търси съдействието на родители при честване на бележити годишнини, национални, регионални и училищни празници, спортни и други прояви;

- да се установи тясно сътрудничество между училището и семейството при превантивната работа с деца, застрашени от негативни влияния / хазарт, секти, наркомания, употреба на алкохол и тютюнопушене /;

- изработваният всеки месец график за съвместни срещи и консултации с родителите да става тяхно достояние навреме;

- ресурсните учители да изпращат най-малко веднъж в месеца писмени съобщения до родителите за състоянието на учениците на допълнителна подкрепа с ресурсно подпомагане;

- участие на ресурсните учители и другите специалисти с педагогически функции в родителски срещи : училищни, класни, в Центъра;

- изготвяне на анкетни карти за попълване от родителите, относно възникнали проблеми.

**IV. КОНТРОЛНА ДЕЙНОСТ**

Директорът на Регионалния център за подкрепа на процеса на приобщаващото образование организира и ръководи вътрешната контролна дейност съгласно изискванията на нормативната база. Вътрешният контрол има следното съдържание и форми:

**1. АДМИНИСТРАТИВЕН КОНТРОЛ**

* Контрол по спазване на Правилника на Центъра и седмичното разписание на дейностите.

Срок : през учебната година

Отг : Директорът

* Проверка на училищната документация, свързана с учебния процес най-малко два пъти на учебен срок.

Срок : м.10;12;02;04;06

Отг : Директорът

* Годишни планове на ресурсните учители и другите специалисти с педагогически функции.

Срок : 30.09.2017г.

Отг : Директорът

* Проверка на документацията, отразяваща административно-стопанска дейност

и кореспонденцията на Центъра – лични дела на учителите, служителите, входящ и изходящ дневник.

Срок : през учебната година

Отг : Директорът

* Проверка на системата за дежурства в Центъра.

Срок : през учебната година

Отг : Директорът

* Проверка на хигиената в Центъра.

Срок : през учебната година

Отг : Директорът

* Контрол по опазване на материално-техническата база.

Срок : през учебната година

Отг : Директорът, учителите

**2. КОНТРОЛ НА ПЕДАГОГИЧЕСКИЯ ПЕРСОНАЛ**

Провеждане на проверки съгласно годишния план на Центъра.

* Тематични проверки .

Срок : 22.10.2017 г.; 20.11.2017 г.;

20.01.2018г.; 30.04.2018г.

Отг.: Директорът

* Разговори и анкети по проблеми с учители, директори, родители.

Срок : текущ

Отг. : Директорът

* Системен контрол върху работата на гл. счетоводител, секретар и обслужващ персонал.

Срок : постоянен

Отг. : Директорът

* При сигнали и жалби – проверка на отделни учители с експерт от РУО на МОН за установяване достоверността на жалбата и сигнала.

Срок : при сигнал или жалба

Отг. : Директорът

**V. ПЛАНОВЕ И ПРАВИЛНИЦИ**

1. Годишен план за дейността на Центъра

Срок : 15.09.2017 г.

Отг : Директорът

2. Правилник за дейността на Центъра

Срок : 15.09.2017г.

Отг : Директорът

3. Правилник за безопасни условия на обучение, труд и възпитание.

Срок : 15.09.2017 г.

Отг : Директорът, комисия

4. Правилник за вътрешния трудов ред.

Срок : 15.09.2017 г.

Отг : Директорът

5. План за работата на комисията за вътрешно училищна квалификационна дейност.

Срок : 15.09.2017 г.

Отг : Директорът

6. План за работата на комисията по безопасност на движението, охрана на труда и защита при природни и други бедствия.

Срок : 30.09.2017 г.

Председателят на комисията

7. Годишни планове на педагогическите специалисти.

Срок : 30.09.2017 г.

Учителите

**Забележка:**

**Настоящият План е приет на** заседание на Педагогическия съвет с протокол №1 от 26.09.2017 година.

Годишният план е отворен и подлежи на периодична актуализация при възникнали нови задачи и отговорности.

**ЙОРДАНКА ГЕОРГИЕВА**

**ДИРЕКТОР НА РЦПППО**

**ОБЛАСТ ПЕРНИК**